15 



maradt. Egyedül Olaszországé az érdem, hogy a gazdasági rovar- 

 tannak gyakorlati hasznát és jelentőségét felfogva, az amerikaiak 

 példáját legelőször követte és 1875-ben világrészünkben az első 

 ilyen irányú intézményt, a florenczi entomologiai állomást létesitette. 



Európa többi országaiban a kártékony rovarok ügye azonban 

 még most is meglehetősen mostohán áll : a rovarkárok tanulmányo- 

 zásával rendesen csak egyes természetrajzi muzeumoknál vagy gaz- 

 dasági tanintézeteknél működő szakemberek szoktak, hol több — 

 hol kevesebb figyelemmel, de mindig csak amúgy mellékesen fog- 

 lalkozni, így volt ez egész az ujabb időkig hazánkban is. Az innen- 

 onnan bejelentett és beküldött kártékony rovarok meghatározását 

 rendesen vagy a m. n. múzeum állattárában, vagy a magyar óvári 

 gazdasági akadémián végezték. 1881 óta az orsz. phylloxera-kisér- 

 leti állomás vette kezébe a kártékony rovarok ügyét s a tudomá- 

 sára jutott rovarkárokról évi jelentéseihez csatolt függelékekben 

 adott számot. 



A múlt 1883-ik évben azonban e téren nálunk igen nevezetes 

 haladás történt. A földmivelés-, ipar- és kereskedelemügyi m. k. 

 minisztérium teljesen méltányolván a mezőgazdasági rovartan fon- 

 tosságát, oly intézkedést léptetett életbe, a melynek alapján az 

 évenként felmerülő rovarkárok ezentúl országszerte egyöntetű terv 

 szerint rendszeresen fognak megfigyeltetni és tanulmányoztatni. 



Az intézkedés, melylyel Magyarország minden más államot 

 megelőzött, ép oly egyszerű, mint gyakorlati s az állandó gazda- 

 sági tudósítók intézményére van fektetve. 



Az állandó gazdasági tudósitók az egész ország területén — 

 mint tudjuk — arra vannak hivatva, hogy havonként kétszer je- 

 lentést tegyenek a minisztériumnak egy-egy járásban a vetések ál- 

 lásáról és a mezőgazdasági állapotról. Ezek az időszakos jelentések 

 már ezelőtt is gyakran tartalmaztak némi tudósitásokat egy vagy 

 más kártékony rovar fellépéséről és pusztitásairól. Hogy az efféle 

 tünemények szemmel tartása és bejelentése ne csak igy mellékesen, 

 hanem folyvást kellő figyelemmel és rendszerességgel történjék, a 

 földmivelési minisztérium elhatározta, hogy e czélra az állandó gaz- 

 dasági tudósitók szolgálatkészségét fogja igénybe venni. A közgaz- 

 dasági előadók útján felhívást intézett tehát valamennyi állandó 

 gazdasági tudósítóhoz, hogy kik volnának közűlök hajlandók az ed- 

 digi általános jelentéseken kivűl még a káros rovarok tüzetesebb 

 megfigyelésére s a rovarkárokról külön tudósítások beküldésére 

 vállalkozni, — és egyúttal kilátásba helyezte, hogy az illetőknek 



